B.2 OBCHODNÉ PODMIENKY PLNENIA PREDMETU ZÁKAZKY

ZMLUVA O DIELO

uzatvorená v zmysle ustanovení § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej ako „**Obchodný zákonník**“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**zákon o verejnom obstarávaní**“)

**Článok I.**

**Zmluvné strany**

**Objednávateľ:**

 **MESTO SVIDNÍK**

Sídlo: Sovietskych hrdinov 200/33, 089 01 Svidník

Štatutárny orgán: Mgr. Marcela Ivančová, primátorka

Bankové spojenie: Všeobecná úverová banka, a.s.

Číslo účtu: 27723612/0200

IBAN SK54 0200 0000 0000 2772 3612

IČO: 00331023

DIČ: 2020784821

IČ DPH: -

Kontaktná osoba vo veciach

technických: .....................................

Telefón: ....................................

E-mail: ....................................

(ďalej ako „**objednávateľ**“)

**Zhotoviteľ:**

Obchodné meno:

Sídlo:

Štatutárny orgán:

Bankové spojenie:

Číslo účtu:

IBAN:

IČO:

DIČ:

IČ DPH:

Registrácia:

Kontaktná osoba:

Tel.:

Fax:

E-mail:

(ďalej ako „**zhotoviteľ**“)

**Článok II.**

**Predmet zmluvy**

1. Predmetom tejto zmluvy je úprava práv a povinnosti zmluvných strán pri zhotovení diela **„SVIDNÍK - MŠ ul. Ľ. Štúra, Vybudovanie zelenej strechy“** za cenu podľa článku IV. Zmluvy o dielo (ďalej ako „**dielo**“), a to v kvalite podľa príslušných platných technických noriem, schválených technologických postupov, právnych, prevádzkových, požiarnych a bezpečnostných predpisov.
2. Zhotoviteľ sa zaväzuje vykonať dielo v nasledovnom rozsahu:

• podľa oceneného výkazu výmer – rozpočet stavby, tvoriaceho Prílohu č. 1 k zmluve o dielo,

• podľa Projektovej dokumentácie, ktorá tvorí samostatnú časť tejto zmluvy o dielo,

• v súlade s Výzvou na predkladanie ponúk a súťažnými podkladmi (uverejnené vo vestníku verejného obstarávania č. 209/2022 pod číslom 41765 - WNP dňa 27.09.2022),

• podľa svojej ponuky predloženej vo verejnom obstarávaní.

1. Zhotoviteľ je povinný zabezpečiť na vlastné náklady a nebezpečenstvo aj výrobnú dokumentáciu diela.
2. Vykonaním diela sa rozumie úplné, riadne a včasné vykonanie všetkých prác bez vád, vrátane dodávok potrebných materiálov a zariadení nevyhnutných pre riadne dokončenie diela, tak aby dielo bolo funkčné a prevádzkyschopné a vykonanie všetkých súvisiacich činností, a to aj v prípade ak nie sú osobitne dohodnuté, avšak prináležia ku komplexnému vykonaniu diela, najmä:
3. zabezpečenie a vykonanie všetkých opatrení, najmä organizačného charakteru k riadnemu vykonaniu diela,
4. zabezpečenie a vykonanie všetkých prác a dodávok súvisiacich s bezpečnostnými opatreniami na ochranu ľudí a majetku,
5. zabezpečenie bezpečnosti práce a ochrany životného prostredia,
6. zabezpečenie a vykonanie všetkých nevyhnutných skúšok, atestov a revízií podľa noriem vzťahujúcich sa k predmetu zmluvy a prípadných iných právnych alebo technických predpisov platných v dobe vykonávania a odovzdávania diela, ktorými bude preukázané dosiahnutie predpísanej kvality a predpísaných technických parametrov diela, vrátane zostavenia protokolov,
7. zabezpečenie atestov a dokladov o požadovaných vlastnostiach výrobkov
8. odvoz a uloženie odpadu na skládku odpadov, vrátane uhradenia poplatku za uskladnenie v súlade s ustanoveniami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov,
9. uvedenie všetkých povrchov dotknutých realizáciou diela do pôvodného stavu (komunikácie, chodníky, zeleň, priekopy, priepusty a pod.),
10. **Miesto vykonania diela**: **katastrálne územie: Svidník, parcela KN-C 9/6, Mesto Svidník, kraj: Prešovský** (ďalej ako „stavenisko“).
11. Zhotoviteľ sa touto zmluvou zaväzuje vykonať pre objednávateľa dielo vo vlastnom mene, na svoje nebezpečenstvo v dojednanom čase a za podmienok dohodnutých v tejto zmluve vykonané dielo odovzdať objednávateľovi riadne a včas, bez vád a nedorobkov a v zodpovedajúcej kvalite.
12. Zhotoviteľ je povinný dielo vykonávať s odbornou starostlivosťou podľa požadovanej špecifikácie, pri dodržaní príslušných technických a technologických noriem, a dohodnutej ceny.
13. Zhotoviteľ prehlasuje, že je oprávnený vykonávať dielo a že bude všetky práce vykonávať s celkovou odbornou starostlivosťou a ich uskutočňovanie bude zabezpečovať pracovníkmi so zodpovedajúcou kvalifikáciou.
14. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe všetky technické, kvalitatívne a iné podmienky nevyhnutné k realizácii diela a že disponuje takými odbornými znalosťami, ktoré sú k zhotoveniu diela nevyhnutné.
15. Objednávateľ sa zaväzuje riadne vykonané dielo prevziať a zaplatiť za dielo dohodnutú cenu za podmienok dohodnutých v tejto zmluve.

**Článok III.**

**Čas plnenia**

1. Zhotoviteľ splní svoju povinnosť vykonať dielo jeho riadnym ukončením a odovzdaním diela objednávateľovi v mieste vykonávania diela.
2. **Zhotoviteľ sa zaväzuje dielo vykonať (zrealizovať) maximálne do** **2 (dvoch) mesiacov** **od prevzatia staveniska**; v prípade objektívnych okolností, ktoré nenastali z dôvodov na strane objednávateľa alebo dodávateľa v najbližšom vhodnom termíne po dohode zmluvných strán.
3. Objednávateľ **odovzdá** zhotoviteľovi **stavenisko do 7 pracovných dní od nadobudnutia účinnosti Zmluvy o dielo**, ak sa zmluvné strany nedohodnú inak. Zhotoviteľ je povinný v lehote uvedenej v predchádzajúcej vete stavenisko prevziať. O odovzdaní a prevzatí staveniska spíšu zmluvné strany v stavebnom denníku záznam, ktorý podpíšu oprávnení zástupcovia oboch zmluvných strán.
4. Termín vykonania diela uvedený v bode 2. tohto článku, je konečný s výnimkou:
	* 1. zásahov vyššej moci; pod vyššou mocou sa rozumejú okolnosti, ktoré nastali po uzavretí zmluvy ako výsledok nepredvídateľných a zmluvnými stranami neovplyvniteľných prekážok;
		2. omeškania objednávateľa s odovzdaním Staveniska podľa bodu 3. tohto článku;
		3. prerušenia prác z dôvodov na strane objednávateľa;
		4. prerušenia prác z dôvodu mimoriadne nepriaznivých klimatických podmienok, pri ktorých nie je možné dodržať predpísaný technologický postup vykonávania diela.

(ďalej ako „prekážky brániace vykonávaniu diela“).

1. Každá prekážka brániaca vykonávaniu diela a dĺžka jej trvania musí byť presne špecifikovaná v stavebnom denníku. V prípadoch preukázateľnej existencie prekážky brániacej vykonávaniu diela, sú zmluvné strany oprávnené pozastaviť vykonávanie diela a to po dobu trvania týchto prekážok. Prerušenie vykonávania diela bezodkladne oznámi zmluvná strana, ktorá vykonávanie diela prerušila, druhej zmluvnej strane zápisom v stavebnom denníku, obsahom ktorého bude vymedzenie konkrétnej prekážky, ktorá bráni vo vykonávaní diela. V prípade pochybností je zmluvná strana, ktorá prerušila vykonávanie diela, povinná existenciu takejto prekážky preukázať a druhá zmluvná strana musí zároveň prerušenie prác z dôvodu existencie takejto prekážky odsúhlasiť zápisom do stavebného denníka. Doba vykonávania diela sa tým automaticky predĺži o čas trvania prekážky brániacej vykonávaniu diela. Zmluvná strana, ktorá vykonávanie diela prerušila, je povinná bezodkladne zápisom v stavebnom denníku informovať druhú zmluvnú stranu o zániku prekážky brániacej vykonávaniu diela.

**Článok IV.**

**Cena diela**

1. Cena diela je zmluvnými stranami dohodnutá na základe podanej cenovej ponuky zhotoviteľa a v súlade s ustanoveniami zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. ktorou sa vykonáva zákon č. 18/1996 Z. z. o cenách v znení neskorších predpisov. V tejto cene je zahrnutá daň z pridanej hodnoty (DPH). Cena za zhotovenie diela je stanovená ako cena pevná a nemenná s výnimkou prípadov uvedených v bode 4. a 5. tohto článku zmluvy.

**Rozpis celkovej ceny diela**:

*...............,.. EUR bez DPH (slovom: ....................................... eur/..centov),*

*..............,.. EUR 20% DPH (slovom: ....................................... eur/..centov),*

***..............,.. EUR******s DPH*** *(slovom : ....................................... eur/..centov),*

1. Cena za dielo, uvedená v bode 1. tohto článku, pokrýva všetky náklady spojené so splnením záväzkov podľa tejto zmluvy, t.j. zahŕňa všetky priame aj nepriame náklady spojené s riadnym splnením záväzkov zhotoviteľa podľa tejto zmluvy, tak aby dielo bolo bez akýchkoľvek vád a prevádzky schopné, vrátane nákladov na vybudovanie, prevádzku, údržbu a vypratanie staveniska, spotreby elektrickej energie a vody, nákladov na sťažené podmienky pri realizácii diela a pod. Cena zároveň zohľadňuje kvalitatívne a dodacie podmienky materiálov, výrobkov, a montážnych prác, zodpovedajúcich príslušným technickým alebo technologickým normám.
2. Práce, ktoré zhotoviteľ vykoná odchýlne od tejto zmluvy alebo bez príkazu objednávateľa (naviac práce), nebudú objednávateľom uhradené.
3. Zhotoviteľ je oprávnený fakturovať len skutočne dodané dielo. Ak sa zmluvné strany dohodnú na obmedzení alebo rozšírení rozsahu diela je objednávateľ povinný zaplatiť len cenu primerane zníženú alebo zvýšenú. Rozšírenie rozsahu diela možno vykonať na základe písomného dodatku k zmluve od dielo.
4. V prípade výskytu nepredvídaných podmienok a z nich vyplývajúcich nákladov
na zhotovenie Diela:
	1. V prípade, že pri realizácii Diela nastane situácia spočívajúca a) v nedostatku materiálov a s tým súvisiacej potreby zmeny technického riešenia alebo  b) zmeny cien materiálov na trhu; v súvislosti s opatreniami šírenia vírusu Covid 19 alebo inými objektívnymi okolnosťami (ide o okolnosť, ktorú nemôže Objednávateľ v postavení verejného obstarávateľa vopred predvídať),  Objednávateľ môže pristúpiť k zmene zmluvy v súlade s § 18 ods. 1 písm. c) ZVO. V takomto prípade je Zhotoviteľ povinný Objednávateľovi predložiť jednoznačné dôkazy, ktorými preukáže nevyhnutnosť a opodstatnenosť nároku na zmenu zmluvy. Touto zmenou sa nesmie zmeniť charakter zmluvy.
	2. Pri vznesení nároku Zhotoviteľa na zmenu jednotkovej ceny materiálu/materiálov, ktorých celková cena má alebo môže mať podstatný vplyv na celkovú cenu Zhotoviteľa za Dielo, je Zhotoviteľ povinný predložiť Objednávateľovi nasledovné doklady: nákupnú cenu materiálu (jednotkovú cenu), ktorý bol ocenený  v položkovitom výkaze výmer, predloženom vo verejnom obstarávaní, a nákupnú cenu materiálu (jednotkovú cenu), za ktorú musí Zhotoviteľ materiál nakúpiť pri realizácii Diela, vrátane identifikácie výrobcu, typového označenia materiálu a identifikácie dodávateľa materiálu, od ktorého predmetný materiál nakúpi.
	3. K zmene jednotkovej ceny materiálu môže zo strany Zhotoviteľa prísť na základe písomnej dohody zmluvných strán, pričom maximálne navýšenie jednotkovej ceny predmetného materiálu je 20 % oproti jednotkovej cene materiálu uvedenej v ocenenom výkaze výmer, ktorý je prílohou tejto Zmluvy. Zároveň platí , že  súčtom všetkých zmien ceny Diela nedôjde k porušeniu ustanovenia § 18 ods. 5 ZVO a zároveň k porušeniu ustanovenia § 18 ods. 1 písm. c) ZVO.
5. Pri vznesení nároku Zhotoviteľa na zmenu materiálu alebo technického riešenia v dôsledku nedostatku materiálu na trhu, Zhotoviteľ predloží identifikáciu výrobcu, typové označenie materiálu, identifikáciu dodávateľa materiálu, ktorý má byť predmetom rokovania o zmene a zdôvodnenie potreby zmeny technického riešenia, ktorým musí Zhotoviteľ jednoznačne preukázať, že pôvodné riešenie alebo materiál spôsobí verejnému obstarávateľovi/Objednávateľovi neprimerané ťažkosti pri realizácii Diela, ako sú napr. omeškanie Zhotoviteľa s riadnym plnením Diela; potreba realizácie ďalších nadväzujúcich prác, s ktorými verejný obstarávateľ/Objednávateľ vopred nepočítal a ukázali sa ako nevyhnutné až počas realizácie Diela; iné vopred nepredvídateľné okolnosti, ktoré majú vplyv na realizáciu Diela čo do kvality a termínov určených zmluvou.

**Článok V.**

**Platobné podmienky**

* 1. Zmluvné strany sa dohodli, že cena diela bude fakturovaná po odovzdaní a prevzatí diela v jednotlivých častiach, a to bez akýchkoľvek vád a nedorobkov, a to na základe objednávateľom podpísaného protokolu o odovzdaní a prevzatí diela.

**Čiastkové faktúry môžu byť vystavené najskôr po zrealizovaní nasledovných častí diela takto:**

* **prvá faktúra po zrealizovaní 50 % z diela, so splatnosťou 30 (tridsať) kalendárnych dní,**
* **posledná – druhá faktúra v hodnote 50 % z diela bude vystavená najskôr po odovzdaní a prevzatí Diela bez vád a nedorobkov, so splatnosťou 60 (tridsať) kalendárnych dní.**
	1. Faktúra musí obsahovať náležitosti daňového dokladu v zmysle platnej právnej úpravy. Prílohou faktúry musí byť objednávateľom odsúhlasený súpis vykonaných prác a dodávok a protokol o odovzdaní a prevzatí diela (ďalej ako „povinné prílohy“). Faktúra – musí zároveň obsahovať nasledovné údaje: názov projektu: SVIDNÍK - MŠ ul. Ľ. Štúra, Vybudovanie zelenej strechy, názov OP: OPKŽP, ITMS kód: 310021ASQ3.
	2. Podkladom pre vyhotovenie faktúry bude objednávateľom odsúhlasený súpis vykonaných prác a dodávok zabudovaných do diela. Súpis vykonaných prác a dodávok nemôže obsahovať práce a dodávky, ktoré nie sú dohodnuté v tejto zmluve. Objednávateľ je povinný sa k súpisu vykonaných prác a dodávok vyjadriť do 3 (troch) pracovných dní od jeho prevzatia. Zhotoviteľ má právo faktúrou uplatniť len cenu v odsúhlasenom rozsahu prác a dodávok.
	3. Objednávateľ je povinný uhradiť faktúru najneskôr do 30 (tridsať) kalendárnych dní odo dňa doručenia faktúry, ktorá spĺňa všetky náležitosti daňového dokladu, vrátane povinných príloh. V prípade, že lehota splatnosti faktúry pripadne na deň pracovného voľna alebo deň pracovného pokoja, bude sa za deň splatnosti považovať nasledujúci pracovný deň.
	4. Objednávateľ je oprávnený pred uplynutím lehoty splatnosti vrátiť bez zaplatenia faktúru, ktorá neobsahuje niektorú z náležitostí daňového dokladu alebo má iné vady v obsahu alebo jej chýba povinná príloha. Spolu s vrátenou faktúrou musí objednávateľ uviesť dôvod vrátenia.
	5. Oprávneným vrátením faktúry prestáva plynúť lehota splatnosti. Celá lehota splatnosti plynie znovu odo dňa doručenia (odovzdania) opravenej, správne vystavenej faktúry.
	6. Faktúra sa považuje za uhradenú dňom odpísania finančných prostriedkov z účtu objednávateľa.
	7. **Zhotoviteľ akceptuje** **zádržné** (ďalej len „finančná zábezpeka“) **vo výške 5 % z celkovej ceny diela s DPH** vo väzbe na riadne a včasné zhotovenie diela podľa tejto zmluvy. Zhotoviteľ je povinný po nadobudnutí účinnosti tejto zmluvy, na požiadanie Objednávateľa do 15 (pätnásť) dní poskytnúť finančnú zábezpeku spôsobom:

a) **vložením finančných prostriedkov na účet objednávateľa**; objednávateľ sa pri využití tejto formy zabezpečenia zaväzuje ponúknuť bankový účet, ktorý bude chránený pred nárokmi a právami tretích osôb. Objednávateľ je oprávnený uvedené prostriedky v prípade, ak zhotoviteľ poruší niektorú svoju povinnosť uhradiť peňažné záväzky vrátane zmluvných pokút vyplývajúcich z tejto zmluvy. V prípade využitia finančnej zábezpeky alebo jej časti objednávateľom, bude zhotoviteľ bez zbytočného odkladu povinný doplniť finančnú zábezpeku do plnej výšky, t.j. 5 % z celkovej ceny diela s DPH, a to najneskôr do 15 dní od doručenia výzvy objednávateľa na jej doplnenie.

b) **odovzdaním Výkonovej bankovej záruky/záruky poistenia** pre prípad, že zhotoviteľ nebude plniť svoje povinnosti podľa tejto zmluvy a objednávateľovi voči nemu vznikne pohľadávka (ďalej len „Výkonová banková záruka“). Výkonová banková záruka bude vystavená bankou v prospech objednávateľa „bez výhrad“ podľa Zákona č. 483/2001Z.z. o bankách v účinnom znení, bude obsahovať záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 5 % z celkovej ceny diela s DPH v období medzi prevzatím staveniska a podpisom odovzdávacieho a preberacieho protokolu na dielo. Objednávateľ je oprávnený použiť Výkonovú bankovú záruku alebo jej časť v prípade, ak zhotoviteľ poruší niektorú svoju povinnosť uhradiť peňažné záväzky vrátane zmluvných pokút vyplývajúcich z tejto zmluvy. Záručné vyhlásenie banky musí byť neodvolateľné a bezpodmienečné. V prípade využitia Výkonovej bankovej záruky alebo jej časti objednávateľom, bude zhotoviteľ bez zbytočného odkladu povinný doplniť Výkonovú bankovú záruku do plnej výšky, t.j. 5 % z celkovej ceny diela s DPH, a to najneskôr do 15 dní od doručenia výzvy objednávateľa na jej doplnenie. Uvedenú zábezpeku bude objednávateľ môcť použiť na hradenie nedorobkov, vád penále podľa tejto zmluvy.

V prípade riadeného ukončenia zmluvy sa zábezpeka vo forme finančných prostriedkov vložených na účet objednávateľa alebo Výkonová banková záruka vráti zhotoviteľovi do 30 dní po odovzdaní a prevzatí diela, čo bude potvrdené Preberacím protokolom o odovzdaní a prevzatí diela podpísaným obidvoma zmluvnými stranami. Ak dôjde k použitiu finančnej zábezpeky alebo jej časti, objednávateľ vráti zhotoviteľovi iba nepoužitý zostatok z tejto sumy. Objednávateľ pri vrátení finančnej zábezpeky, ak si z nej uplatnil plnenie, odovzdá zhotoviteľovi aj podrobný písomný prehľad jej použitia vrátane odôvodnenia. Zhotoviteľovi neprináležia úroky z finančnej zábezpeky.

**Článok VI.**

**Stavenisko a stavebný denník**

1. Zhotoviteľ zodpovedá za to, že :
2. zabezpečiť vybavenie staveniska bezpečnostným značením v zmysle nariadenia č. 387/2006 Z. z. o požiadavkách na bezpečnostné a zdravotné označenie pri práci a nariadenia č. 396/2006 Z. z. o minimálnych bezpečnostných a zdravotných požiadavkách na stavenisko;
3. stavenisko bude zabezpečené pred vstupom neoprávnených osôb a bude umožňovať bezpečné uloženie stavebných výrobkov, technologického zariadenia
4. na stavenisku bude zabezpečený odvoz alebo likvidácia odpadu;
5. stavenisko bude zriadené a prevádzkované tak, aby bola zabezpečená bezpečnosť a ochrana zdravia ľudí na stavenisku a v jeho okolí, ako aj ochrana životného prostredia podľa osobitných predpisov.
6. Zhotoviteľ zabezpečí pred zriadením Staveniska vypracovanie plánu bezpečnosti a ochrany zdravia pri práci podľa § 5 ods. 2 písm. b) nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko najneskôr ku dňu zahájenia diela.
7. Zhotoviteľ je povinný pri zriadení, usporiadaní, vybavení a likvidácii Staveniska dodržiavať ustanovenia osobitných predpisov (najmä stavebný zákon, vyhlášku č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, nariadenie č. 396/2006 Z. z. o minimálnych bezpečnostných a zdravotných požiadavkách na stavenisko na stavbe a pod.)
8. Zhotoviteľ je povinný odo dňa odovzdania staveniska do riadneho ukončenia diela viesť stavebný denník, do ktorého budú zmluvné strany zapisovať všetky skutočnosti dôležité pre vykonanie diela.
9. Stavebný denník bude na stavbe vedený v jazyku slovenskom, a to v origináli a vo dvoch kópiách. Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu. Ďalšiu kópiu stavebného denníka si odoberá stavebný dozor. Do stavebného denníka sa zapisujú formou denných záznamov všetky skutočnosti rozhodujúce pre plnenie zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje nevyhnutné pre posúdenie prác orgánmi štátnej správy. Všetky okolnosti rozhodné pre plnenie diela musia byť urobené zhotoviteľom v ten deň, kedy nastali.
10. Počas pracovnej doby musí byť denník na stavbe trvale prístupný. Záznamy v stavebnom denníku je oprávnený robiť stavbyvedúci zhotoviteľa, prípadne jeho zástupca. Za riadne vedenie stavebného denníka zodpovedá stavbyvedúci zhotoviteľa.
11. Objednávateľ alebo ním poverená osoba je povinná sa vyjadrovať k zápisom v stavebnom denníku urobených zhotoviteľom najneskôr do 3 (troch) dní odo dňa vzniku zápisu. Ak zhotoviteľ nesúhlasí so zápisom, ktorý urobil do stavebného denníka objednávateľ alebo ním poverená osoba, prípadne osoba vykonávajúcu funkciu autorského dozoru, musí k tomuto zápisu pripojiť svoje stanovisko najneskôr do 3 (troch) dní.
12. Zhotoviteľ zápisom v stavebnom denníku je povinný vyzvať objednávateľa aj na kontrolu činností, ktoré budú ďalším postupom prác zakryté, a to minimálne 3 (tri) pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené.
13. Všetky listy stavebného denníka musia byť očíslované a nesmú byť vynechané voľné miesta. Zápisy do stavebného denníka musia byť urobené čitateľne a musia byť vždy podpísané osobou, ktorá príslušný zápis urobila.
14. V prípade neočakávaných udalostí alebo okolností, ktoré majú osobitný význam pre ďalší postup vykonávania diela robí zhotoviteľ aj príslušnú fotodokumentáciu, ktorá sa stane súčasťou stavebného denníka.
15. Zápisy v stavebnom denníku sa nepovažujú za zmenu zmluvy.
16. Zhotoviteľ je povinný vypratať stavenisko najneskôr do 3 (troch) dní odo dňa odovzdania a prevzatia diela.
17. Zhotoviteľ určuje ako stavbyvedúceho s povinnosťou viesť stavebný denník: ......................tel. č....................... s evidenčným číslom oprávnenia na výkon stavbyvedúceho ....................., podkategória....................

**Článok VII.**

**Vlastníctvo diela a nebezpečenstvo škody na diele**

1. Vlastnícke právo k dielu prechádza na objednávateľa dňom uhradenia ceny diela.
2. Nebezpečenstvo vzniku škody na diele počas jeho vykonávania znáša zhotoviteľ, a to až do riadneho odovzdania diela objednávateľovi na základe Protokolu o odovzdaní a prevzatí diela.
3. Veci, materiál a zariadenia potrebné na vykonanie diela zabezpečuje zhotoviteľ. Nebezpečenstvo všetkých škôd na týchto veciach alebo týmito vecami pri realizácii diela spôsobenými nesie zhotoviteľ. Kúpna cena týchto vecí je súčasťou ceny za dielo. Veci a materiál obstaraný zhotoviteľom na vykonanie diela sa stáva súčasťou diela ich spracovaním (zabudovaním).
4. Škodou na diele je strata, zničenie, poškodenie alebo znehodnotenie veci bez ohľadu na to, z akých príčin k nim došlo. Zhotoviteľ na vlastné riziko a vlastné náklady odstráni túto škodu a dielo uvedie do pôvodného stavu v súlade s projektovou dokumentáciou a touto zmluvou.
5. Zhotoviteľ postupuje pri vykonaní diela samostatne a nesie zodpovednosť za vykonanie prác na diele podľa zmluvy. Pritom musí dodržať všeobecne záväzne právne predpisy aj všeobecne záväzné nariadenia mesta Svidník, zodpovedá za riadenie prác na diele vrátane riadenia a koordinovania prác svojich subdodávateľov a za poriadok na stavenisku, ako i za činnosti majúce negatívny vplyv na životné prostredie.

**Článok VIII.**

**Odovzdanie a prevzatie diela**

1. Ukončením diela sa pre potreby tejto zmluvy rozumie spôsobilosť diela pre úspešné ukončenie preberacieho konania, vrátane odovzdania dokladov potvrdzujúcich kvalitu a technické parametre diela v zmysle bodu 4. tohto článku.
2. Zhotoviteľ je povinný písomne oznámiť objednávateľovi najneskôr 3 (tri) pracovné dni vopred, kedy bude dielo pripravené k odovzdaniu a prevzatiu. Objednávateľ je následne povinný do 2 (dvoch) pracovných dní od oznámenia pripravenosti diela na jeho odovzdanie začať preberacie konanie a riadne v ňom pokračovať.
3. O preberacom konaní bude spísaný Protokol o odovzdaní a prevzatí diela, ktorú podpíšu obe zmluvné strany.
4. Zhotoviteľ je povinný pri preberacom konaní odovzdať objednávateľovi v 2 (dvoch) vyhotoveniach minimálne nasledovné listiny a doklady:
	* + vyhlásenie o zhode s technickými predpismi vrátane spôsobu posudzovania zhody v zmysle zákona č. 264/1999 Zb. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov (obsahom vyhlásenia o zhode musí byť aj vyhlásenie zhotoviteľa o tom, že dielo je v súlade s projektovou dokumentáciou, že je vykonané kvalifikovanými zamestnancami a v kvalite podľa príslušných platných technických noriem, schválených technologických postupov, a platných právnych, prevádzkových, požiarnych a bezpečnostných predpisov); zhotoviteľ berie na vedomie, že vyhlásenie o zhode ho nezbavuje zodpovednosti za vadný výrobok ani za škody spôsobené vadným výrobkom.
		+ atesty, certifikáty na použité výrobky a materiály,
		+ stavebný denník,
		+ doklad o spôsobe naloženia so vzniknutým odpadom počas vykonávania diela,
		+ ostatné doklady potrebné podľa príslušných STN a EN.
5. V prípade, ak zhotoviteľ na odovzdávacom - preberacom konaní neodovzdá objednávateľovi doklady uvedené v odseku 4. tohto článku, resp. niektoré z týchto dokladov alebo tieto doklady budú neúplné, nie je možné považovať dielo za dokončené a prevziať ho. To znamená, že chýbajúce doklady, až do doby ich predloženia, sú považované za vadu diela.
6. V prípade zistenia akejkoľvek vady alebo nedorobku diela, objednávateľ dielo neprevezme, ale spíše sa so zhotoviteľom zápis, ktorý bude minimálne obsahovať zistené nedostatky, spôsob ich odstránenia, lehotu, v ktorej ich má zhotoviteľ odstrániť, náhradný termín odovzdania a preberania diela, sankcie a pod. K protokolárnemu odovzdaniu a prevzatiu diela dôjde až po odstránení všetkých vád a nedorobkov diela.

**Článok IX.**

**Záručná doba – zodpovednosť za vady**

* 1. Zhotoviteľ zodpovedá za to, že dielo má v dobe odovzdania zmluvne dohodnuté vlastnosti, zodpovedá technickým normám a predpisom SR a EÚ, nemá chyby, ktoré by rušili, alebo znižovali hodnotu alebo schopnosť jeho používania k účelom predpokladaným v tejto zmluve a preberá na seba záväzok, že predmet plnenia bude v záručnej dobe spôsobilý na použitie na účel v zmysle projektovej dokumentácie.
	2. Vadou sa rozumie odchýlka v kvalite, rozsahu a parametroch diela stanovených projektovou dokumentáciou, statickým posúdením, touto zmluvou a všeobecne záväznými technickými normami a predpismi. Nedorobkom sa rozumie nedokončená práca oproti projektovej dokumentácii.
	3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej odbornej starostlivosti nemohol zistiť ich nevhodnosť, alebo na nevhodnosť objednávateľa upozornil a ten na ich použití trval.
	4. Zhotoviteľ poskytne objednávateľovi na dielo záruku za akosť. Záručná doba na dielo je v trvaní
	**60 (šesťdesiat) mesiacov**. Záruka sa nevzťahuje na prípady násilného poškodenia diela alebo poškodenia diela živelnou pohromou.
	5. Záručná doba začína plynúť dňom odovzdania diela na základe Protokolu o odovzdaní a prevzatí diela. V prípade oprávnenej reklamácie sa záručná doba predlžuje o dobu, po ktorú bola odstraňovaná vada diela. Oznámenie vád diela (reklamácia) musí byť v písomnej forme a musí obsahovať popis, ako sa vada prejavuje a miesto, kde sa vada nachádza. Zhotoviteľ je povinný reklamáciu vybaviť bezodkladne, najneskôr do 30 dní po jej oznámení, havarijné stavy bezodkladne.
	6. Objednávateľ má právo zabezpečiť odstránenie vád diela, za ktoré zodpovedá zhotoviteľ, inou osobou na riziko a na náklady zhotoviteľa, ak zhotoviteľ po oznámení zistených vád, vady neodstráni v lehote podľa odseku 5. tohto článku.
	7. Zhotoviteľ je povinný vyhotoviť písomný doklad o odstránení vady diela spolu s popisom odstránenej vady.

**Článok X.**

 **Podmienky vykonania diela**

* + 1. **Zhotoviteľ je povinný najneskôr v deň protokolárneho prevzatia staveniska podľa článku III, bodu 3. tejto zmluvy predložiť poistnú zmluvu a doklad o zaplatení poistného na poistenie zodpovednosti za škodu spôsobenú na živote, zdraví a majetku objednávateľa a tretích osôb, ktorá bude spôsobená prevádzkovou činnosťou zhotoviteľa, minimálne vo výške Ceny za Dielo v EUR s DPH. Poistná zmluva (vrátane dokladu o zaplatení poistného), resp. jej overená fotokópia bude tvoriť neoddeliteľnú Prílohu č. 5 zmluvy.**
		2. Pri vykonávaní diela je zhotoviteľ povinný postupovať v súlade s projektovou dokumentáciu, a podľa príslušných platných technických noriem, schválených technologických postupov, platných právnych, prevádzkových, požiarnych a bezpečnostných predpisov a v súlade s ustanoveniami tejto zmluvy.
		3. Zhotoviteľ zodpovedá za poriadok a bezpečnosť na stavenisku.
		4. Zhotoviteľ je povinný počas vykonávania diela postupovať tak, aby nedošlo k poškodeniu súvisiacich pozemkov, objektov, majetku objednávateľa a majetku tretích osôb a k ohrozeniu zdravia a života osôb. Zhotoviteľ zodpovedá za všetky škody spôsobené počas vykonávania diela vlastnou vinou a/alebo vinou subdodávateľov, ktoré vznikli objednávateľovi a/alebo tretím osobám v súvislosti s vykonávaním diela podľa tejto zmluvy alebo ako ich priamy dôsledok.
		5. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb na stavenisko, za akúkoľvek stratu alebo poškodenie diela, materiálov, zariadení, ktoré sú predmetom tejto zmluvy, alebo za stratu alebo poškodenie majetku (iného ako dielo), za úmrtie alebo zranenie akejkoľvek osoby v súvislosti s vykonávaním diela a to počas celého vykonávania diela, ako i za sledovanie a dodržiavanie predpisov bezpečnosti práce a ochrany zdravia pri práci, za bezpečnosť technických zariadení pri prácach, za dodržiavanie všeobecne záväzných právnych predpisov a platných technických noriem, týkajúcich sa činností pri vykonávaní diela a ochrany životného prostredia ako aj za dodržiavanie platných požiarnych predpisov a za požiarnu ochranu diela. Zhotoviteľ jej povinný preukázateľne poučiť všetkých zamestnancov pracujúcich na stavenisku o bezpečnosti a ochrane zdravia pri práci a zabezpečiť im ochranné pracovné pomôcky.
		6. Odborné práce musia byť vykonané len pracovníkmi zhotoviteľa alebo jeho dodávateľov, majúcich príslušnú kvalifikáciu na vykonanie týchto prác.
		7. Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj objednávateľovi za účelom objektívneho vyšetrenia a prijatia preventívnych opatrení.
		8. Zhotoviteľ sa zaväzuje a čestne prehlasuje, že bude dodržiavať sociálne hľadisko. Sociálnym hľadiskom je taký aspekt súvisiaci so zhotovením diela, ktorý môže viesť k pozitívnemu sociálnemu vplyvu pri zhotovení diela, najmä k vytvoreniu alebo podpore tvorby pracovných príležitostí, dôstojným, spravodlivým a uspokojivým pracovným podmienkam nad rámec zákonom vyžadovanej povinnosti ich zabezpečenia, k zvyšovaniu zodpovednosti zhotoviteľa a dodávateľov zhotoviteľa vo vzťahu k záujmom spoločnosti, najmä integrovaním sociálne prospešných aktivít do činnosti zhotoviteľa a dodávateľov zhotoviteľa a zmierňovaniu dôsledkov ekonomického a sociálneho zaostávania.
	1. Zhotoviteľ sa zmysle bodu 8. zaväzuje, že platby za práce a služby, ktoré dodajú pri realizácii diela subdodávatelia, uhradí zhotoviteľ svojim subdodávateľom ich odplatu riadne a včas.
	2. Splnenie povinnosti uvedenej v bode 8.1. zhotoviteľ preukáže predložením písomných potvrdení od subdodávateľov svedčiacich o tom, že subdodávateľom boli uhradené platby za plnenia pri realizácii diela riadne a včas. Potvrdenia od subdodávateľov zhotoviteľ predloží najneskôr pri preberacom konaní diela.
	3. Za nedodržanie povinnosti zhotoviteľa uvedenej v bode 8.1. má objednávateľ právo na zmluvnú pokutu vo výške 3 % z ceny diela s DPH. Týmto nie je dotknutý nárok na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy.
		1. Zhotoviteľ je oprávnený plniť časť predmetu zmluvy aj prostredníctvom subdodávateľov. V prípade plnenia predmetu zmluvy prostredníctvom subdodávateľov zodpovedá zhotoviteľ objednávateľovi tak, ako keby plnil predmet zmluvy sám. Objednávateľ **vyžaduje uvedenie podielu subdodávok** (Príloha č. 3 tejto zmluvy) **na plnení zmluvy podľa § 41 ods. 3 zákona o verejnom obstarávaní a zoznam subdodávateľov k dielu vrátane predmetu subdodávok.**
		2. **Zhotoviteľ je povinný vopred písomne predložiť objednávateľovi na schválenie každého subdodávateľa, ktorý by mal realizovať za zhotoviteľa časť plnenia podľa zmluvy a bez udelenia súhlasu objednávateľa takého subdodávateľa nepoužiť na poskytnutie žiadnej časti plnenia. Ak zhotoviteľ tento záväzok nedodrží, je zhotoviteľ povinný zaplatiť objednávateľovi zmluvnú pokutu vo výške 5.000,00 EUR (päťtisíc eur) za každého objednávateľom neschváleného subdodávateľa, pričom objednávateľ je taktiež oprávnený od tejto zmluvy odstúpiť. Týmto nie je dotknutý nárok objednávateľa na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy.**

**Zhotoviteľ je povinný oznámiť zmenu subdodávateľa do troch pracovných dní a nový subdodávateľ musí spĺňať podmienky účasti podľa § 41 ods. 1 písm. b) zákona o verejnom obstarávaní.**

* + 1. **Zhotoviteľ aj subdodávatelia zhotoviteľa musia byť zapísaní v registri partnerov verejného sektora, ak majú povinnosť byť v ňom zapísaní (§ 11 zákona o verejnom obstarávaní) počas celej doby trvania zmluvy, v opačnom prípade je zhotoviteľ povinný:**

**- zaplatiť objednávateľovi zmluvnú pokutu vo výške 5000,00 EUR (päťtisíc eur) a zároveň**

**- zaplatiť objednávateľovi peňažnú sumu vo výške pokuty uloženej objednávateľovi Úradom pre verejné obstarávanie podľa zákona o verejnom obstarávaní za uzatvorenie zmluvy napriek zákazu podľa § 11 zákona o verejnom obstarávaní, a to v lehote určenej objednávateľom v písomnej výzve na úhradu. Týmto nie je dotknutý nárok objednávateľa na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy.**

* + 1. **Zhotoviteľ je povinný:**

a) pri realizácii diela dodržiavať technickú a odbornú spôsobilosť, ktorú preukázal certifikátmi, osvedčeniami alebo ekvivalentnými dokladmi predloženými vo svojej ponuke vo verejnom obstarávaní v zmysle § 34 ods. 1 písm. d) a písm. h) ZVO.

b) pri realizácii diela používať odborné a technické kapacity osôb – riadiacich pracovníkov, ktorými preukázal splnenie podmienky účasti vo verejnom obstarávaní v zmysle § 34 ods. 1 písm. g) ZVO. V prípade, že z objektívneho dôvodu nebude môcť Zhotoviteľ využiť tieto kapacity, je povinný tieto kapacity nahradiť inými kapacitami – riadiacimi pracovníkmi, ktorí budú spĺňam podmienky účasti zadefinované verejným obstarávateľom v predmetnom verejnom obstarávaní, na základe výsledkov ktorého bola uzatvorená táto Zmluva.

c) v prípade, že Zhotoviteľ využil na preukázanie technickej a odbornej spôsobilosti vo verejnom obstarávaní v zmysle § 34 ods. 1 písm. d), g) a h) ZVO kapacity iných osôb, je oprávnený, v prípade objektívnych skutočností, nahradiť tieto kapacity kapacitami inej osoby, alebo iných osôb, ktoré budú spĺňať podmienky účasti zadefinované verejným obstarávateľom v predmetnom verejnom obstarávaní, na základe výsledkov ktorého bola uzatvorená táto Zmluva.

d) v prípade vzniku objektívnej skutočnosti v zmysle bodov b) a c) je Zhotoviteľ povinný informovať o tejto skutočnosti Objednávateľa najneskôr do 3 pracovných dní od vzniku tejto skutočnosti. Objednávateľ overí splnenie podmienok účasti zadefinovaných verejným obstarávateľom v predmetnom verejnom obstarávaní, na základe výsledkov ktorého bola uzatvorená táto Zmluva a celý proces zaznamená v stavebnom denníku, tak aby bol proces výmeny transparentný a prehľadný,

e) Zhotoviteľ je povinný v Prílohe č. 6 Zmluvy o dielo uviesť informácie o „iných osobách“, zdroje a kapacity ktorých bude využívať pri realizácii Diela počas platnosti tejto Zmluvy.

**Článok XI.**

**Sankcie**

* + - 1. V prípade ak zhotoviteľ bude v omeškaní s riadnym odovzdaním diela, má objednávateľ právo požadovať od zhotoviteľa uhradenie zmluvnej pokuty vo výške 0,1 % z celkovej ceny diela bez DPH za každý aj začatý deň omeškania s odovzdaním riadne vyhotoveného diela.
			2. V prípade omeškania objednávateľa so zaplatením splatného peňažného záväzku voči zhotoviteľovi, má zhotoviteľ právo požadovať od objednávateľa zaplatenie úroku z omeškania a to vo výške ustanovenej v nariadení vlády č. 21/2013 Z. z. ktorým sa vykonávajú niektoré ustanovenia Obchodného zákonníka.
			3. V prípade, ak zhotoviteľ neodstráni reklamované vady diela v dohodnutej lehote, má objednávateľ právo požadovať od zhotoviteľa uhradenie zmluvnej pokuty vo výške 0,1% z celkovej ceny diela bez DPH za každý aj začatý deň omeškania.
			4. Zmluvnú pokutu za opakované porušenie povinností je možné ukladať aj opakovane. Zmluvná pokuta je splatná v lehote 15 dní odo dňa doručenia písomnej výzvy na jej úhradu zhotoviteľovi.
			5. Uplatnením akejkoľvek zmluvnej pokuty alebo zaplatením akejkoľvek zmluvnej pokuty dohodnutej v tejto zmluve nie je dotknutý nárok objednávateľa na náhradu škody, ktorá mu bola spôsobená porušením povinnosti zhotoviteľa, na ktorú sa zmluvná pokuta vzťahuje, a to aj v rozsahu presahujúcom zmluvnú pokutu.

**Článok XII.**

**Odstúpenie od zmluvy**

* + 1. Zmluvné strany sa dohodli, že porušenie zmluvných povinností dohodnutých v tejto zmluve zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami Obchodného zákonníka.
		2. Za podstatné porušenie zmluvy sa považuje najmä:
	1. omeškanie zhotoviteľa s vykonávaním a odovzdaním diela objednávateľovi v dohodnutej lehote, špecifikovanej v článku III. bod 2. tejto zmluvy;
	2. vykonávanie diela v rozpore s podmienkami dohodnutými v tejto zmluve alebo technologickými postupmi, určenými platnými predpismi, alebo ak zhotoviteľ nepostupuje podľa projektovej dokumentácie, statického posúdenia, stavebného povolenia, nedodáva materiál, výrobky, zariadenia alebo konštrukcie požadované v Projektovej dokumentácii;
	3. ak objednávateľ ani po predchádzajúcom písomnom upozornení neposkytne zhotoviteľovi spolupôsobenie dohodnuté v článku III. bod 3 tejto zmluvy alebo ak ani v dodatočne poskytnutej primeranej lehote neodovzdá zhotoviteľovi stavenisko;
	4. ak zhotoviteľ do 60 (šesťdesiat) dní po splatnosti neuhradí svoje záväzky svojim subdodávateľom;
	5. zhotoviteľ a jeho subdodávatelia (§11) nebol v čase uzavretia zmluvy v registri partnerov verejného sektora alebo ak bol vymazaný z registra partnerov verejného sektora;
	6. nezloženie finančnej zábezpeky do 15 (pätnásť) dní od Výzvy objednávateľa;
	7. nepredloženie poistnej zmluvy vrátane dokladu o zaplatení poistného v zmysle Článku X, bodu 1. tejto zmluvy.
		1. Odstúpenie je možné aj od čiastočne splnenej zmluvy.
		2. Odstúpenie od zmluvy musí byť písomné, musí v ňom byť uvedený dôvod odstúpenia a musí byť doručené druhej zmluvnej strane.
		3. Zhotoviteľ sa zaväzuje uhradiť objednávateľovi škodu v plnom rozsahu, ktorá objednávateľovi vznikla v súvislosti s porušením povinnosti a/alebo povinností zhotoviteľa podľa tejto zmluvy.
		4. V prípade ak dôjde k odstúpeniu od zmluvy, zhotoviteľ má právo na zaplatenie ceny už vykonaných prác. Pri určení ceny vykonaných prác sa vychádza z ceny týchto prác uvedených v cenovej ponuke, ktorá tvorí prílohu č. 1 zmluvy, pričom sa prihliadne aj na prípadné nároky z vád diela, nezaplatené zmluvné pokuty, prípadne iné pohľadávky vzniknuté zo zmluvy.
		5. V prípade ak dôjde k odstúpeniu od zmluvy z dôvodu na strane zhotoviteľa, objednávateľ má právo na náhradu nevyhnutných nákladov, ktoré mu vznikli s obstaraním nového zhotoviteľa, ktorý dielo zrealizuje.

**Článok XIII.**

**Záverečné ustanovenia**

1. Táto zmluva je povinne zverejňovaná podľa § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Táto zmluva nadobúda platnosť dňom jej podpisu oboma zmluvnými stranami a účinnosť až po splnení nasledovných odkladacích podmienok: a) po schválení procesu verejného obstarávania poskytovateľom NFP; b) zverejnením zmluvy, a teda dňom nasledujúcim po dni jej zverejnenia v súlade s ustanovením § 47a ods. 1 zákona č. 40/1964 Z.z. Občianskeho zákonníka, príp. na webovej stránke verejného obstarávateľa.
3. Akékoľvek dohody, zmeny alebo dodatky k tejto zmluve sú pre zmluvné strany záväzné len za podmienky, že sú vykonané písomnou formou, sú prehlásené ako súčasť alebo dodatok k tejto zmluve, sú obojstranne podpísané zmluvnými stranami.
4. Pokiaľ nebolo v tejto zmluve dojednané inak, riadia sa práva a povinnosti zmluvných strán, ako aj právne pomery z nej vy­plývajúce, vznikajúce a súvisiace zákonom č. 513/1991 Zb. Obchodného zákonníka v znení neskorších predpisov a ostatnými platnými právnymi predpismi.
5. Všetky spory vyplývajúce z tejto zmluvy, alebo vzniknuté v sú­vislosti s ňou, budú zmluvné strany riešiť predovšetkým vzá­jomnou dohodou.
6. V prípade, že akékoľvek ustanovenie zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení zmluvy. Strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli strán v čase uzatvorenia zmluvy
7. Ak v tejto zmluve nie je uvedené inak, písomnosti podľa tejto zmluvy sa doručujú na adresy zmluvných strán, uvedené v záhlaví tejto zmluvy alebo na takú inú adresu, ktorú daná zmluvná strana písomne oznámila druhej zmluvnej strane v súlade s týmto bodom zmluvy. Písomnosti sa považujú za doručené dňom ich prevzatia druhou zmluvnou stranou (príjemcom). Písomnosti sa považujú za doručené aj dňom odmietnutia prevzatia písomnosti alebo dňom vrátenia písomnosti odosielateľovi z dôvodu neprítomnosti adresáta alebo inak zmareného doručenia (napr. adresát neznámy, adresát si zásielku nevyzdvihol v odbernej lehote).
8. Táto zmluva je vyhotovená v štyroch (4) vyhotoveniach, z ktorých dve (2) vyhotovenia obdrží objednávateľ a dve (2) vyhotovenia obdrží zhotoviteľ.
9. Ak sa pri dňoch neuvádza či sa jedná o deň pracovný alebo kalendárny, ide o deň kalendárny podľa tejto zmluvy.
10. Zmluvné strany vyhlasujú, že sú spôsobilé na právne úkony, ich zmluvná voľnosť nie je obmedzená, zmluvu uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, zmluvu neuzavreli v tiesni za nápadne nevýhodných podmienok, zmluva je urobená v predpísanej forme, zmluvu si pred jej podpísaním prečítali a na znak súhlasu ju podpísali.
11. Zhotoviteľ je povinný strpieť výkon kontroly / auditu súvisiaceho so stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.
	1. Oprávnené osoby na výkon kontroly /auditu sú oprávnené vstupovať do objektov, zariadení, prevádzok a iných priestorov, ak to súvisí s predmetom tejto zmluvy a požadovať od zhotoviteľa predloženie originálnych dokladov a inú potrebnú dokumentáciu, stavebné denníky, vzorky výrobkov a materiálov, alebo iné ďalšie doklady súvisiace s touto zmluvou.
	2. Oprávnené osoby na výkon kontroly / auditu sú:
		* Poskytovateľ pomoci a nim poverené osoby,
		* Útvar následnej finančnej kontroly a nimi poverené osoby,
		* Úrad vládneho auditu, certifikačný orgán a nimi poverené osoby,
		* Orgán auditu, jeho spolupracujúce orgány a nimi poverené osoby,
		* Splnomocnený zástupcovia Európskej Komisie a Európskeho dvora audítorov,
		* Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
	3. Zhotoviteľ je bezodkladne povinný prijať opatrenia na nápravu nedostatkov zistených kontrolou, overovaním na mieste v zmysle Správy z kontroly v lehote stanovenej oprávnenými osobami na výkon kontroly a zároveň zaslať objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.
12. Neoddeliteľnou súčasťou tejto zmluvy sú nasledovné prílohy:
* **Príloha č. 1 – Ocenený Výkaz výmer – rozpočet stavby (v tlačenej i elektronickej forme vo formáte „excel“)**
* **Príloha č. 2 - Záväzný časový návrh realizácie diela – do ponuky sa nepredkladá**
* **Príloha č. 3 - Zoznam subdodávateľov – do ponuky sa nepredkladá**
* **Príloha č. 4 - Zoznam ekvivalentných položiek – do ponuky sa nepredkladá**
* **Príloha č. 5 – Poistná zmluva (vrátane dokladu o zaplatení poistného) – do ponuky sa nepredkladá**
* **Príloha č. 6 – Zoznam „iných osôb“, ktoré poskytujú zdroje alebo kapacity Zhotoviteľovi počas platnosti tejto Zmluvy – do ponuky sa nepredkladá**

Vo Svidníku, dňa................................ V........................., dňa................................

 Objednávateľ: Zhotoviteľ:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Marcela Ivančová podpis osoby/osôb oprávnených konať v mene primátorka uchádzača

 Mesto Svidník

# Príloha č. 6 zmluvy - Zoznam subdodávateľov – do ponuky sa nepredkladá

|  |  |  |  |  |
| --- | --- | --- | --- | --- |
| *Názov/Obchodné meno, adresa/sídlo, IČO subdodávateľa* | *Osoba oprávnená konať za subdodávateľa (meno, priezvisko, dátum narodenia, adresa trvalého pobytu)* | *Predmet subdodávky* | *Vyjadrenie subdodávky v % k celkovej hodnote zákazky* | *Vyjadrenie subdodávky v EUR k celkovej hodnote zákazky* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

# Príloha č. 6 zmluvy – do ponuky sa nepredkladá

# ZOZNAM  „Iných osôb“

# ktoré poskytujú zdroje alebo kapacity Zhotoviteľovi počas platnosti tejto Zmluvy

(ktorými preukázal splnenie podmienok účasti týkajúcich sa finančného a ekonomického postavenia v zmysle § 33 ZVO a splnenie podmienok účasti týkajúcich sa technickej spôsobilosti alebo odbornej spôsobilosti v zmysle § 34 ZVO vo verejnom obstarávaní, výsledkom ktorého je uzatvorená táto Zmluva)

A) „ Iná osoba“ v kontexte § 33 ods. 2 zákona č. 343/2015 Z.z.

(zdroje týkajúce sa podmienok účasti v zmysle § 33 ods. 1 písm. c) ZVO)

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.**  | **Názov, Sídlo** | **Meno a priezvisko osoby oprávnenej konať za „inú osobu“** | **Dátum narodenia osoby oprávnenej konať za „inú osobu“**  | **Adresa pobytu osoby oprávnenej konať za „inú osobu“** | **IČO** | **Predmet záväzku „inej osoby“** | **Rozsah záväzku „inej osoby“** |
|  |  |  |  |  |  |  |  |

***Poznámka:*** *v prípade potreby je možné počet riadkov zvýšiť.*

B) „ Iná osoba“ v kontexte § 34 ods. 3 zákona č. 343/2015 Z.z.

(kapacity týkajúce sa podmienok účasti v zmysle § 34 ods. 1 písm. b), d), g) a h) ZVO)

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.**  | **Názov, Sídlo** | **Meno a priezvisko osoby oprávnenej konať za „inú osobu“** | **Dátum narodenia osoby oprávnenej konať za „inú osobu“**  | **Adresa pobytu osoby oprávnenej konať za „inú osobu“** | **IČO** | **Predmet záväzku „inej osoby“** | **Rozsah záväzku „inej osoby“** |
|  |  |  |  |  |  |  |  |

***Poznámka:*** *v prípade potreby je možné počet riadkov zvýšiť.*

Objednávateľ: Zhotoviteľ:

Objednávateľ: Zhotoviteľ:

V ............................., dňa: V ............................., dňa:

...................................................... ..........................................................